**သင်ခန်းစာ (၇)**

**ဖျက်ဆီး၍မရသောမျှော်လင့်ချက်**

**သြဂုတ်လ ၆ - ၁၂**

ဥပုသ်နေ့မွန်းလွဲပိုင်း သြဂုတ်လ ၆ ရက်

ဖတ်ရန်ကျမ်းချက်များ။ ဟဗက္ကုတ်၊ ၁း၁-၄။ ယောဘ၊ ၃၈-၄၁။ ဟေရှာယ၊ ၄၁း၈-၁၄။ ယေရမိ၊ ၂၉း၁-၁ဝ။ ဟေဗြဲ၊ ၁၂း၁-၁၃။

အလွတ်ကျမ်းချက်

 ‘‘ထိုမျှော်လင့်ခြင်းသည် ရှက်ကြောက်စရာအကြောင်းနှင့် ကင်းလွတ်၏။ အဘယ်ကြောင့်နည်းဟူမူကား၊ ငါတို့အားပေးတော် မူသောသန့်ရှင်းသောဝိညာဉ်တော်သည် ဘုရားသခင်၏မေတ္တာတော်ကို ငါတို့စိတ်နှလုံးထဲသို့ ညွန်းလောင်းတော်မူ၏’’ (ရောမ၊ ၅း၅)။

 အပြုံးကလေးများဖြင့်ဝန်းရံပြည့်နှက်နေသောအသင်းတော်၌ မျှော်လင့်ခြင်း အကြောင်းကို ဟောပြော သီဆိုရန် မည်မျှလွယ်ကူမည်နည်း။ သို့သော် အခက် အခဲပြင်းထန်နေသောအသင်းသူ၊ အသင်းသားများအတွက် မျှော်လင့်စရာသည် မလွယ်ကူလှပါ။ ပတ်ဝန်းကျင်၌ဖိအားရှိတတ်သည်။ ထိုသို့ဖိအားများရှိလာ သောအခါ၊ ဘုရားရှင်အပေါ်မေးခွန်းထုတ်လာတတ်သည်။ အထူးသဖြင့် ဥာဏ်ပညာတော်အကြောင်းကို သံသယရှိလာ တတ်သည်။

 စီအက်(စ်)လူးဝစ် ရေးသောစာအုပ်တစ်အုပ်တွင် ‘ခြင်္သေ့ကြီးကိုယုံကြည်စိတ်’ ဟူသော အကြောင်းကို ရေးသားထားသည်။ ခြင်္သေ့ကြီး ကအန္တရာယ်ပြုတတ်သလားဟုတစ်ဦးကမေးသောအခါ၊ ပြန်ဖြေသူက ‘အန္တရာယ် တော့ပြုတတ်တယ်။ သို့သော်ခြင်္သေ့ကသဘောကောင်းတယ်’ ဟူ၍ဖြစ်သည်။

 ဘုရားရှင်၏အကြောင်းကို ကျွန်ုပ်တို့အမြဲနားမလည်နိုင်သော်လည်း ကိုယ်တော်သည် ကြိုတင် ခန့်မှန်း၍ မရသောဘုရားရှင်ဖြစ်သည်။ ဘုရားရှင်သည် ကျွန်ုပ်တို့ကိုဆန့်ကျင်သည်ဟုမဆိုလိုပါ။ ကျွန်ုပ်တို့အနေဖြင့်သာ နားမလည်နိုင်ခြင်းသဘောကို အပြည့်အဝမသိခြင်းကြောင့်ဖြစ်သည်။ ငြိမ်းချမ်းမှုရရှိရန်၊ ယုံကြည်မှုရရှိရန်၊ မျှော်လင့်ချက်ရှိရန် ဘုရားရှင်ကိုနားလည်ရမည်။ သူ၏ သဘောကိုကြိုတင်သိရှိထားရန်လိုသည်။ ဘုရားရှင်သည်ကျွန်ုပ်တို့အတွက် လုံခြုံမှုပေးစွမ်းသူဟုစိတ်ချထားရမည်။ သို့မှသာစိတ်ပျက်စရာနှင့်တွေ့လျှင် ကျွန်ုပ်တို့ခံနိုင်ရည်ရှိမည်။

**တစ်ပတ်တာသတိပြုရန်။** ပြင်းပြင်းထန်ထန်ကျွန်ုပ်တို့စစ်ကြောခြင်းခံရချိန်၌ ကျွန်ုပ်တို့၏မျှော်လင့်ချက်ကို ဆက်လက်ထိန်းထားနိုင်ရန် ဘုရားရှင်၏စာရိတ္တ တော်ကို မည်သို့နားလည်ထားရမည်နည်း။

တနင်္ဂနွေနေ့ သြဂုတ်လ ၇ ရက်

ကြီးမားသောရုပ်ပုံ

 ကျွန်ုပ်တို့နာကျင်မှုရရှိနေချိန်တွင် ထိခိုက်လာချက်အတွက် သိသိသာသာ ခံစားရကြသည်။ သို့သော် ထိုထက် ကြီးမားသောအကြောင်းအရာပုံလွာရှိခဲ့သည် (ဗျာဒိတ်၊ ၁၂း၇။ ရောမ၊ ၈း၂၂)။

 ဟဗက္ကုတ်၊ ၁း၁-၄ ကိုဖတ်ပါ။ ဟဗက္ကုတ်ရင်ဆိုင်ရသောအရာ မည်သည့်အကြောင်းနည်း။

--------------------------------------------------------------------------------------------------

 သင်၏မျှော်လင့်ချက်၌ ဘုရားရှင်သည်ဤကဲ့သို့ပြောလိမ့်မည်။ ‘ဟဗက္ကုတ်ရေ ကြောက်လန့်ဖွယ် အန္တရာယ်ကြီးဘဲ၊ မင်းကိုငါချက်ချင်းကူညီမယ်’ သို့သော် ဘုရားရှင်၏အဖြေမှာထိုသို့မဟုတ်ပါ။ ဆန့်ကျင်ဘက် ဖြစ်နေပါသည်။ ကိုယ်တော်သည်ဟဗက္ကုတ်အား ‘မင်းပိုဆိုးလာလိမ့်မည်’ ဟု (ဟဗက္ကုတ်၊ ၁း၅-၁၁) တွင်ဖော်ပြထားသည်။

 ဣသရေလလူမျိုးကို အာရှုရိပြည်မှလာရောက် တိုက်ခိုက်သိမ်းပိုက်ပြီး သုံ့ပန်းအဖြစ် ခေါ်ဆောင်သွား သည်။ ၎င်းအပြင် ဘုရားရှင်မှာ ဣသရေလလူတို့ကို ထိုအခြေအနေထက်ပိုဆိုးဦးမည်ဟု ကတိပေးပြန်သည်။ နောက်၌ ဗာဗုလုန် တိုင်းပြည်မှတစ်ဖန်လာရောက်တိုက်ခိုက်၍ ယုဒလူများကို သုံ့ပန်းအဖြစ် ခေါ်ဆောင်သွား ပြန်သည်။ အခန်းငယ် ၁၂-၁၇ ၌ ဟဗက္ကုတ်သည် အော်ဟစ်ငိုကြွေးပြန်သည်။ ၎င်းနောက်တွင် ဘုရားရှင်မည်သို့ မိန့်တော်မူမည်ကို စောင့်၍နေပါသည်။

 ဗာဗုလုန်တိုင်းပြည်ပျက်စီးမည့်အကြောင်း ဘုရားရှင်၏ကတိတော်ကို ဟဗက္ကုတ်၊ ၂း၂၊ ၃ တွင် မျှော်လင့် စရာ ဖြစ်လာပါသလား။

--------------------------------------------------------------------------------------------------

 ဟဗက္ကုတ် ၂ သည် ဘုရားရှင်၏ကတိတော်၌ ဗာဗုလုန်ကြီးပျက်စီး ရမည့်အကြောင်းဖြစ်သည်။ ဟေဗြဲ၊ ၁ဝး၃၇ သည် ဟဗက္ကုတ်၊ ၂း၃ ကို အခြေပြုယူထားပြီး အနာဂတ်အချိန်၌ကြွလာမည့်မေရှိယအရှင်၏ ကတိတော် ကိုအတည်ပြုထားသည်။ ထိုနည်းတူဗာဗုလုန်တိုင်းပြည်ကြီးကျဆုံးမည့်ကတိတော်သည် အမှန်ပင် ဖြစ်လာခဲ့ သည်။ ကျွန်ုပ်တို့၏အချိန်ယခုအခါတွင် ရှုပ်ထွေးသော ‘ဗာဗုလုန်မြို့ကြီး’ သည်လည်း ပြိုလဲသွားရမည် အမှန်ပင်ဖြစ်ပါသည် (ဗျာ၊ ၁၈း၂)။

 ဟဗက္ကုတ်သည် မကောင်းဆိုးဝါး၏ထောင်ချောက်ပတ်လည်ဝိုင်းခံ ထားရပြီး ဘုရားရှင်၏ သာ၍ဆိုးဦး မည် ဟူသောကတိတော်ကိုရယူခဲ့ရသည်။ ကယ်တင်ခြင်းခရီးတစ်လျှောက် ကျွန်ုပ်တို့ရင်ဆိုင်ရမည့် အတွေ့အကြုံပင် ဖြစ်သည်။

ထို့အပြင် သမ္မာကျမ်းစာမှပို၍ဆိုးသောအခြေအနေဖြစ်လာမည်ဟု ကြိုတင် ဟောပြောထားပြန်သေးသည်။ ဟဗက္ကုတ်အတွက်ဆက်လက်ရှင်သန်နိုင်ခြင်း၏ အဓိကအချက်မှာ ရုပ်ပုံလွာအလုံးစုံကို မြင်ရစေရန်ပြသ ပေးခြင်းကြောင့်ပင်ဖြစ်သည်။သို့ဖြစ်၍အခန်းကြီး ၃ ၌ သူသည်ဆုတောင်းလျက်ဂုဏ်တော်ကိုချီးမွမ်းခြင်း ပြုကာ အနာဂတ်ကိုဘုရားရှင်သာပိုင်ကြောင်း ကိုယ်တော်သာပြင်ဆင်ပေးမည့် အကြောင်းကို စိတ်ချလက်ချ ယုံကြည်ခဲ့သည်။

 ဟဗက္ကုတ် ၃း၁၆-၁၉ ကိုဖတ်ပါ။ ဟဗက္ကုတ်သည်မျှော်လင့်ချက်အတိုင်း မည်သို့နေထိုင်ခဲ့သနည်း။ ဘုရားရှင်၏လူများအနေဖြင့် ပုရောဖက်ပြုထား ချက်များပြည့်စုံလာမည့်အကြောင်းကို မည်သို့စောင့်စား နေရပါ မည်နည်း။ သင်ကိုယ်တိုင်ထိုမျှော်လင့်ချက်မျိုးကို မည်သို့သဘောထားသင့်ပါသနည်း။

တနင်္လာနေ့ သြဂုတ်လ ၈ ရက်

ငါတို့၏ခမည်းတော်ဖြစ်တော်မူသောသူ

 အော့စ်ဝဲချမ်ဘာ(စ်) ၏ရေးသားချက်တစ်ခု၌ ‘ဘုရားရှင်ကိုယ်တော်တိုင်ဦပလုပ်တော်မူမည့်အရာကို သင်တောင်းဆိုခဲ့ဖူးပါသလား။ ကိုယ်တော်သည် သင့်ကိုဘယ်သောအခါမျှပြောပြလိမ့်မည်မဟုတ်။ ကိုယ်တော် ပြုတော်မူသည့်အရာကို သင့်အားမပြော၊ သူသည်မည်သူဖြစ်ကြောင်းကိုသာ သင့်ကိုဖော်ပြပေးလိမ့်မည်။

 ချမ်ဘာ(စ်) ၏အတွေးအခေါ်ကို သင်မည်သို့အဓိပ္ပာယ် ဖော်မည်နည်း။

 ကျွန်ုပ်တို့ယောဘဝတ္ထုဖတ်ရှုသိရှိရသောအကြောင်းအရာအတိုင်း ကျမ်းကိုအစပြုရေးသားရာ၌ အဆင့်မြင့်သော ပုဂ္ဂိုလ်ရေးအကြောင်းဖြင့်စတင်ခဲ့သည်။ ယောဘအတွက် ဗျူဟာမြောက်သော အခြေအနေ မျိုးသို့ ရောက်လာသည်။ ယောဘ၌ရှိသမျှအားလုံးဆုံးရှုံးခဲ့သည်။ သူ၏အသက်နှင့်ဇနီးသည်သာကျန်ရစ်ခဲ့သည်။ သူ၏ ဇနီးသည်မှအကြံကောင်းတစ်ခုကိုပင် အကြံပေးခဲ့သေးသည်။ ‘ဘုရားကိုအော်ဆဲပြီးသေလိုက်ပါ’ ဟူ၍ ဖြစ်သည် (ယောဘ၊ ၂း၉)။ နောက်ထပ်သူ၏မိတ်ဆွေများရောက်လာကာ ခံစားရသောဒုက္ခပြသနာအတွက် မည်သို့ အဖြေရှာခဲ့သနည်း။ မည်သို့အကြံပြုခဲ့သနည်း။ ပြောဆိုဆွေးနွေး ဝေဖန်နေကြချိန်၌ ဘုရားရှင်သည် တိတ်ဆိတ်စွာ နေတော်မူသည်။

 နောက်တစ်ဖန် ယောဘ ၃၈ တွင် ဘုရားရှင်သည်ပေါ်လာ၍ စကားတော်ဆိုလာသည်။ ‘ပညာမရှိဘဲစကားပြောကာမျှဖြင့် ငါ့အကြံကို မိုက်စေသောဤသူကားအဘယ်သူနည်း’ (ယောဘ၊ ၃၈း၂)။ ဘုရားရှင်သည် ယောဘကို မေးခွန်းပေါင်း ၆ဝ ကိုမရပ်တန်းမေးခဲ့သည်။ သင်၏ကျမ်းစာကိုဖွင့်၍ အခန်းကြီး ၃၈ နှင့် ၃၉ ကိုသေချာစွာဖတ်ကြည့်ပါ။

 နောက်ဆုံးမေးခွန်းမေးပြီးသည်နောက် ယောဘ၏တုံ့ပြန်ချက်မှာ ‘‘ကိုယ်တော်အားအဘယ်သို့ ပြန်လျှောက်ရ ပါမည်နည်း။ အကျွန်ုပ်သည်ကိုယ်နှုတ်ကို ကိုယ်လက်နှင့်ပိတ်ပါမည်။ တစ်ကြိမ်ပြောမိပါပြီ။ တစ်ဖန်မပြောဝံ့ပါ။ နှစ်ကြိမ်တိုင်အောင်ပြောမိပါပြီ။ သို့ရာတွင်ထပ်၍မပြောဝံ့ပါဟု ထာဝရဘုရားအား ပြန်၍ လျှောက်လေ၏’’ (ယောဘ၊ ၄ဝး၄၊ ၅)။ သို့သော် ဘုရားရှင်အဆုံးသတ် တော်မမူသေး၊ ကြီးမားလှသော မေးခွန်းတစ်ခုကိုထပ်မံထုတ်ခါ အောင်မြင်ခြင်း အတွက်အစဦပပေးခဲ့သည်။

 ယောဘ၊ ၄၂း၁-၆ ကိုဖတ်၍ ယောဘမည်သို့ တုံ့ပြန်ခဲ့ကြောင်းကို နောက်ဆုံးသိရှိရမည်။ ယောဘကို ဘုရားရှင်မည်သို့ မိန့်တော်မူသနည်း။ မည်သို့သက်ရောက်မှုဖြစ်စေသနည်း။

--------------------------------------------------------------------------------------------------

 ‘အဘယ်ကြောင့်’ ဤသို့ဖြစ်သည်၊ ထိုသို့ဖြစ်ရသည်ဟူသောယောဘ၏ မိတ်ဆွေများမေးမြန်း ဆွေးနွေးကြခြင်းကို ဘုရားရှင်အဖြေပေးတော်မမူပါ။ သို့သော် ကျယ်ပြန့်ပြည့်စုံသောပန်းချီကားချပ်ကြီးကို ဘုရားရှင်သည် ပြသရေးဆွဲ ပေးကာ ဖန်ဆင်းခြင်းနှင့်အတူ အံ့ဖွယ်သောနှိုင်းယှဉ်မရသည့်ကြီးမြတ်မှုကို ဖော်ပြ တော်မူသည်။ အမှန်မှာယောဘသည် မည်သည့်အဖြေမျိုးကိုမျှအလို မရှိပါ။ အကြောင်းအရာရှင်းတမ်း အားလုံးသည် ဘုရားသခင်၏လက်ထဲမှာ သာရှိသည်။

 ယောဘ၏အကြောင်းသည် သင်ခန်းစာသက်သေတစ်ခုဖြစ်သည်။ မျှော်လင့်ချက်နှင့် ခွန်အားပေးခြင်း သည် ကျွန်ုပ်တို့၏ သေးငယ်လှသောမှုန်မှုန် မွားမွားအသိဖြင့်တမ်းတ၍မရပါ။ အရာရာကို အားလုံးသိရှိ နားလည် နိုင်ရန် ကျွန်ုပ်တို့ကြိုးစားချင်ကြသည်။ မသိနိုင်သောအခြေအနေရောက်လာလျှင် စိတ်ပျက်ကြရသည်။ တစ်ခါ တစ်ရံမှာ ဘုရားရှင်သည် ကျွန်ုပ်တို့မသိရှိသော အရာကိုပြသပေးသည့်အတွက် မိမိကိုယ်ကို အားကိုးခြင်းထက် ဘုရားကိုသာ၍ အားကိုးရမည်ကိုသဘောပေါက်လာသည်။

 သင်နားမလည်နိုင်သောကိစ္စတစ်မျိုးတစ်ဖုံကို သင်ပြုနေရပါသလား။ ထိုသို့ရှိနေလျှင် ဘုရားသခင်ကို သာ အာရုံပြုပါ။ သင်ပြုကံနေရသောအခက်အခဲ အတွက် ဘုရားရှင်သည်မျှော်လင့်ချက်ပေး၍ ဇွဲသတ္တိဖြင့် ကျော်ဖြတ်စေလိမ့်မည် ကို သင်ယုံကြည်ပါသလား။

အင်္ဂါနေ့ သြဂုတ်လ ၉ ရက်

ငါတို့၏ခမည်းတော်ရှိနေသည်

 ‘‘အကြောင်းမူကား၊ သင်၏ဘုရားသခင်ထာဝရဘုရားကမစိုးရိမ်နှင့်။ ငါမစမည်ဟုသင့်အားဆိုလျက်၊ သင်၏လက်ယာလက်ကိုကိုင်မည်’’ (ဟေရှာယ၊ ၄၁း၁၃)။

 လူတစ်ယောက်ကပြောသည်မှာ ‘ဘုရားကအဝေးမှာရှိသည်ဟု ထင်ရသည့်အခါ ဘယ်သူက အမှုထား သနည်း။ ပြဿနာပေါ်လာတော့မှ ဘုရားက ကျွန်ုပ်တို့ကိုပစ်ထားသည် ဟုဆိုတတ်ကြသည်။ အမှန်မှာ ဘုရားရှင်သည် မည်သည့်နေရာကိုမျှမသွားပါ။ နဂိုရှိနေရင်းနေရာမှာသာရှိသည်။

 ဂျူးလူမျိုးများသုံ့ပန်းဘဝရောက်သွားစဉ်မှာ ဘုရားနှင့်ဝေးနေရသည်ဟု ခံစားကြသည်။ ပုရောဖက် ဟေရှာယ အားဖြင့် အနာဂတ်ကိုသေသေချာချာဖော် ပြပြီး ကယ်နုတ်တော်မူမည့်အကြောင်းကတိပေးခဲ့သည်။

 ယေရုရှလင်သို့ပြန်လာဖို့ရန်မှာ နှစ်ပေါင်းများစွာကြာညောင်းပါအုံးမည်။ ဘုရားရှင်သည် မိမိ၏လူမျိုးများအား မိမိသည်မည်သည့်နေရာသို့မျှမသွားကြောင်း၊ အစဉ်အမြဲရှိနေကြောင်းကိုမြင်စေချင်သည်။ ထို့ကြောင့် သူတို့အတွက်မျှော်လင့် ချက်အမြဲရှိကြောင်း၊ မည်သည့်ကိစ္စမဆို မျှော်လင့်စရာရှိသေးကြောင်းကို အသိပေးခဲ့သည်။

 ဟေရှာယ၊ ၄၁း၈-၁၄ ကိုဖတ်ပါ။ အနာဂတ်အတွက်လွတ်မြောက် ခြင်းကိုတောင့်တသောသူများအတွက် လောက၏သုံ့ပန်းအဖြစ်မှ မည်သို့ လွတ်မြောက်စေမည်ဟု ကတိတော်ရှိကြောင်းနှင့်မည်သို့ကူညီမည်ဟု ဖော်ပြ ထားသနည်း။

--------------------------------------------------------------------------------------------------

 ခွန်အားအပေးနိုင်ဆုံးကျမ်းချက်မှာ ဟေရှာယ၊ ၄၁း၁၃ ပင်ဖြစ်သည်။ စကြဝဠာကိုအုပ်စိုးတော်မူသော ဘုရားရှင်၏အမိန့်တော်မှာ ကိုယ်တော်၏လူမျိုး တို့သည် ကြောက်ရွံ့စရာအကြောင်းမရှိကြောင်း၊ အကြောင်းမှာ ကိုယ်တော်သည် သူတို့၏လက်ယာလက်ကိုကိုင်ဆွဲထားသည် (ဟေရှာယ၊ ၄၁း၁၃)။ စိတ်ကူးဖြင့် မှန်းဆ နိုင်သောအချက်မှာ ဤဒုက္ခကမ္ဘာမှာရှိနေသောမိမိ၏လူတို့ကို ဘုရားရှင် သည်ပလ္လင်ပေါ်မှနေ၍ ‘အလင်းနှစ်’ ထက်ဝေးနေသော်လည်း ကိုယ်တော်သည် စောင့်မပေးနိုင်ပါသည်။ မည်မျှပင်ဝေးကွာနေပါစေ၊ ကိုယ်တော်သည် မိမိ၏ လူများလက်ကိုကိုင်ဆွဲလျက် နီးကပ်စွာစောင့်ရှောက်တော်မူပါသည်။

 ကျွန်ုပ်တို့အလုပ်များနေချိန် ဘုရားရှင်ကျွန်ုပ်တို့နှင့်နီးကပ်စွာရှိနေသည် ကိုမေ့တတ်ကြသည်။ သို့သော် ဧမာနွေလဟုတွင်သောဘုရားသခင် ငါတို့နှင့်အတူရှိသည်ဟုသတိရလျှင် ထူးခြားမှုဖြစ်လာသည်။ ဘုရားရှင် ကျွန်ုပ်တို့နှင့် အတူရှိသည်ဟုဆိုသောစကားမှာ ကိုယ်တော်၏အကြံအစည်တော်ဖြစ်သည်။ ကိုယ်တော်၏ ကတိတော်များနှင့် ပြောင်းလဲပေးနိုင်သောတန်ခိုးတော်ပင်ဖြစ်သည်။

 လာမည့်ရက်အနည်းငယ်အတွင်း ဘုရားရှင်သည်စကြဝဠာကိုအုပ်စိုး၍ လက်လှမ်းမီကြောင်းကို သင်သတိပြုပါ။ သင်၏လက်ကိုကိုင်ဆွဲထားနေသည်။ သင့်ကိုကူညီပါမည်ဟုကတိတော်ရှိနေလျက် သင်၏ အသက်တာ၌ ပြောင်းလဲ လာပုံကိုကိုမှတ်သားထားပါ။ ဥပုသ်စာဖြေကျောင်းအတန်း၌ သင်၏အတွေ့အကြုံကိုတင်ပြဆွေးနွေးပါရန်ပြင်ဆင်ထားပါ။

ဗုဒ္ဓဟူးနေ့ သြဂုတ်လ ၁ဝ ရက်

ခမည်းတော်သည်ကျွန်ုပ်တို့အတွက်အကြံအစည်ရှိစမြဲ

 လူတိုင်းလူတိုင်းမျှော်လင့်စရာရှာကြစမြဲပါ။ တွေ့နိုင်ပါမည်လား။ အချို့လူများအတွက်မှာ မိတ်ဆွေတို့ ထံမှ အပြုံးကလေးဖြင့် မျှော်လင့်ချက်ကိုရရှိ နိုင်ကြသည်။ အခြားသူများကမူ ငွေကြေးနှင့် သာယာသော အိမ်ထောင်ကိုမျှော်လင့် ကြသည်။ သင့်အနေဖြင့်မျှော်လင့်ချက်နှင့်သတ္တိကို မည်သည့်နေရာမှရရှိနိုင် မည်နည်း။

--------------------------------------------------------------------------------------------------

 ယေရမိကျမ်း၌ပုရောဖက်၏ရေးသားချက်မှာ မျှော်လင့်ခြင်းပျောက်ဆုံး နေသောသုံ့ပန်းဘဝကို အားပေး ရေးသား ခဲ့သည်။ ‘‘ဗာဗုလုန်မြစ်တို့အနားမှာ ငါတို့သည်ထိုင်၍၊ ဇိအုန်ဦမိ့ကိုအောက်မေ့လျက်ငိုကြွေးကြ၏’’ (ဆာလံ၊ ၁၃၇း၁)။ စိတ်နှလုံးကြေကွဲနေကြသော်လည်း ယေရမိသည်အရှုံးမပေးကြပါရန်၊ မျှော်လင့်ချက်ကို ထားကြရန် အားပေးခဲ့ပါသည်။

 ယေရမိ ၂၉း၁-၁ဝ ၏အဓိကပေးထားသောမျှော်လင့်ခြင်းအကြောင်း မည်သို့ရှိသနည်း။

--------------------------------------------------------------------------------------------------

 ယင်းရေးသားချက်မှာ အဓိကအရေးကြီးသောအချက်သုံးချက်ရှိသည်။

 ပထမအချက် - ဘုရားရှင်သည်မိမိ၏လူများအား မျှော်လင့်ချက် မလွတ်စေရန်သတိပေးခဲ့သည်။ အကြောင်းမှာသူတို့၏အခြေအနေသည် အဆိုးဖြင့်အဆုံးသတ်ရန်မဟုတ်သေးပါ။ ဘုရားရှင်ကိုယ်တိုင်မှ ‘ငါသည်ယေရုရှလင် မြို့မှဗာဗုလုန်မြို့သို့ ယုဒလူမျိုးကိုသိမ်းသွားစေသည်’ ဟုမိန့်တော်မူသည် (ယေရမိ၊ ၂၉း၄)။ မကောင်းသောအကြောင်းများဝန်းရံပတ်လည်နေသော်လည်း ယုဒ လူတို့သည် ဘုရားရှင်၏ လက်တော်ကို မလွတ်တမ်းကိုင်ဆွဲနိုင်ခဲ့သည်။

 ဒုတိယအချက် - ဘုရားရှင်သည်မိမိ၏လူများအား မျှော်လင့်ချက် မလွတ်ကြစေရန်သတိပေးခဲ့သည်။ အကြောင်းမှာ ခက်ခဲသောအကြားမှပင် အကူအညီပေးနိုင်သောကြောင့်ဖြစ်သည်။ ‘‘ငါသည် သင်တို့ကို သိမ်းသွား စေသော မြို့သည်လည်း ငြိမ်သက်ခြင်းရှိမည့်အကြောင်းကိုပြုစု၍ ထိုမြို့အဖို့အလိုငှာ၊ ထာဝရဘုရားအား မေတ္တာပို့ကြလော့။ ထိုမြို့၏ငြိမ်သက်ခြင်းအားဖြင့် သင်တို့ သည်လည်း ငြိမ်သက်ခြင်းရှိကြလိမ့်မည်’’ (ယေရမိ၊ ၂၉း၇)။

 တတိယအချက် - ဘုရားရှင်သည်မိမိ၏လူများအား မျှော်လင့်ချက် ကိုမလွတ်စေရန်သတိပေးခဲ့သည်။ အကြောင်းမှာ အချိန်ရောက်လာလျှင် ဖမ်းသွားခြင်းအချိန်ကို အဆုံးသတ်ပစ်မည်ဖြစ်သည်။ ‘‘တစ်ဖန် မိန့်တော်မူသည် ကား၊ ဗာဗုလုန်မြို့၌အနှစ်ခုနစ်ဆယ်ပြည့်သောအခါ သင်တို့ကိုငါအကြည့်အရှု ကြွလာမည်။ ငါထားသော ကတိတော်သည်လည်းတည်စေမည်။ သင်တို့ကို ဤပြည်သို့ငါပို့ဆောင်ဦးမည်’’ (ယေရမိ၊ ၂၉း၁ဝ)။

 ဘုရားရှင်သည် အတိတ်၊ ပစ္စုပ္ပန်နှင့် အနာဂတ်ကို ထိန်းချုပ်ထားကြောင်းရှင်းပြပြီးနောက် မိမိ၏လူတို့ကိုဂရုစိုက်တော်မူကြောင်း လှပစွာမိန့်ကြားတော် မူ၏ (ယေရမိ၊ ၂၉း၁၁-၁၄)။

 ယေရမိ ၂၉း၁၁-၁၄ ကိုဖတ်ပါ။ ‘သင်’ ဟုရေးထားသောစာလုံး၏ နေရာအစား သင်၏အမည်ကို အစားထိုးဖတ်ပါ။ သီးသန့်သင့်အတွက် ကတိတော်ဟုခံစားရပါမည်။ လတ်တလောသင် အခက်အခဲ ကြုံနေရသော်လည်း ကတိတော်သည် သင့်အဖို့လုံလောက်ကြောင်းခံစားနေရလိမ့်မည်။

ကြာသပတေးနေ့ သြဂုတ်လ ၁၁ ရက်

ခမည်းတော်၏စည်းကမ်းချက်

 ဟေဗြဲ၊ ၁၂း၅-၁၃ ကိုဖတ်ပါ။ ကျွနု်ပ်တို့အတွက်မည်သည့်သတင်း စကားပါရှိသနည်း။ ယခုကွာတာ ကျွန်ုပ်တို့လေ့လာသောသင်ခန်းစာနှင့် မည်သို့ ကိုက်ညီနေသနည်း။

--------------------------------------------------------------------------------------------------

 ဟေဗြဲ၊ ၁၂း၅-၁၃ ၌ ရှင်ပေါလုသည် စည်းကမ်းချက်နှင့်ဆိုင်သော စုံစမ်းခြင်းအကြောင်းကို ဖော်ပြ ပေးထားသည်။ ဘာသာပြန်ကျမ်းများတွင် ‘စည်းကမ်းချက်’ ဆိုသောမူရင်းစကားလုံးကိုအနက်ပြန်ဆိုရာ၌ ကွာဟမှုအနည်း ငယ်စီရှိကြသည်။ ဟေလသမူရင်းကျမ်းအရ ယင်းဝေါဟာရသည် ‘ပညာရေး’ အတွက် ဖြစ် သည်။ သို့ဖြစ်၍ စည်းကမ်းကိုနားလည်နိုင်ရန် ဘုရားသခင်မည်သို့ ပညာပေးသွန်သင်ထားသည်ကို နားလည် ရပါ မည်။ ယုံကြည်ခြင်း၏စာသင် ကျောင်း၌ ဘုရားရှင်ပေးထားသောပညာကို ဟေဗြဲ ၁၁ ၌ ရှင်ပေါလု ဖော်ပြ ပေးပြီးသား ဖြစ်သည်။

 ဟေဗြဲ ၁၁ တစ်ခန်းလုံး၌ အမျိုးသား၊ အမျိုးသမီးများ၏ယုံကြည်ခြင်း အကြောင်းကိုရုပ်လုံးဖော်ကာ ရှင်ပေါလု ရေးဆွဲပေးထားသည်။ အရေးဦကံလာ သောအခါတိုင်း သူတို့၏ယုံကြည်ခြင်းသည် အခက်အခဲကို ရင်ဆိုင်စေနိုင်ပါ သည်။ အခန်းကြီး ၁၂ ကိုစတင်ဝင်ရောက်လေ့လာသည်နှင့် ရှင်ပေါလုသည် ကျမ်းဖတ်ရှုသူ အပေါင်းတို့ကို ထပ်မံသတိပေးသည်မှာ ကျွန်ုပ်တို့ရှေ့၌ရှိခဲ့သော လူများသည် စိတ်ရှည်သည်းခံပြီး ဇွဲနှင့်အခက်အခဲ ဟူသည်ကို ရင်ဆိုင်သည် နည်းတူ ကျွန်ုပ်တို့သည်လည်းယုံကြည်ခြင်းနှင့်အဆုံးတိုင် ပြေးပွဲကိုယှဉ်ပြိုင်ကြ ရမည်။ အဓိကမှာ ယေရှုကိုမျက်ခြည်မပြတ်ဖို့ရန်သာရှိသည် (ဟေဗြဲ၊ ၁၂း၂)။ ခက်ခဲသောအချိန်၌ ယေရှုခရစ် ကျွန်ုပ်တို့အတွက်ပုံပမာပင်ဖြစ်ပါသည် (ဟေဗြဲ၊ ၁၂း၃)။ အခန်းကြီး ၁၂ ကိုဖတ်ရှုရသည်မှာ စာဖတ်မျက်မှန် တစ်လက်ကို ပေးထားခြင်းခံရသလိုမျိုးဖြစ်သည်။ ထိုမျက်မှန်မပါလျှင် ကျွန်ုပ်တို့၏အာရုံ၊ နားလည်မှုသည် မှုန်ဝါးနေမည်သာဖြစ်သည်။ မိရိုးဖလာထုံးတမ်းစဉ်လာများ သည် ကျွန်ုပ်တို့၏အမြင်အာရုံကိုမှုန်ဝါးစေပါသည်။ သို့ဖြစ်၍ ရှင်းလင်းစွာ နားလည်သဘောပေါက်စေရန်နှင့် အာရုံကိုနှောင့်ယှက်နေမှုအားလုံးကို ရှင်းလင်း သွားစေသည်။

 မျက်မှန်တစ်စုံနှင့်တူသော ဟေဗြဲ၊ ၁၂း၁-၁၃ ကိုဖတ်ပါ။ အခန်းငယ် ၅-၁၃ အထိကိုအာရုံစိုက်ဖတ်ရှုပြီး အောက်ပါမေးခွန်းများကိုဖြေပါ။

စည်းကမ်းချက်၏မူရင်းသည်မည်သည့်အရာနည်း။-

--------------------------------------------------------------

သင်သည်စည်းကမ်းချက်ကိုမည်သို့တုံ့ပြန်မည်နည်း။

-----------------------------------------------------------------

စည်းကမ်း၏ပန်းတိုင်သည်အဘယ်အရာဖြစ်သနည်း။

---------------------------------------------------------------

 ဟေဗြဲ၊ ၁၂း၁-၁၃ ကိုတစ်ဖန်ပြန်၍ဖတ်ပါ။ မျှော်လင့်စရာအခြေခံ အချက်များကို စာရင်းပြုစုပါ။ သင်၏အချိန်အခါမှာ ဝိညာဉ်ရေးနှင့်ဆိုင်သော ပညာကို မည်သို့မြည်းစမ်းမျှော်လင့်နေမည်နည်း။

သောကြာနေ့ သြဂုတ်လ ၁၂ ရက်

ဆက်လက်လေ့လာရန်။

 ‘စိတ်ပျက်ခြင်း၊ ဝမ်းနည်းခြင်းသည်ရှိစမြဲဖြစ်သည်။ ဝမ်းနည်းရသော နေ့ရက်လည်းရှိစမြဲဖြစ်သည်။ ကမ္ဘာသူကမ္ဘာသားများကို ဘုရားရှင်သနား ကြင်နာကြောင်း ယုံရခက်သောအချိန်လည်းရှိသည်။ လူတို့၏စိတ်ကိုဒုက္ခရောက် စေသောနေ့ရက်နှင့် အသက်ပင်ဆုံးရှုံးရသောနေ့ရက်များလည်းရှိသည်။ ဘုရားရှင် ကိုစွဲကိုင်ခြင်းမပြုကြတော့ဟု သံသယ၏ကျေးကျွန်ဘဝသို့ရောက်ကြသူများ လည်းများလှပါသည်။ မယုံကြည်နိုင်သောသံသယစိတ်ပင်ဖြစ်သည်။ ထိုအချိန် မျိုးမှာ ကောင်းကင်တမန်လာ၍ကယ်တင်ပေးမည်ဟု ကျွန်ုပ်တို့မျှော်လင့်နေ မည်လား။ ယုံကြည်ခြင်းတောင်ကုန်းပေါ်၌ ကျွန်ုပ်တို့ခြေကိုခိုင်မြဲစွာချ၍ နေမည်လား၊ အသက်တာအသစ်ဖြင့်မျော်လင့်အသက်ရှင်မည်လား။’

-ဝ-